Robert De Niro

Robert De Niro (sündinud 17. augustil 1943) on Ameerika Ühendriikide filminäitleja, režissöör ja produtsent. Parima peaosatäitja Oscari sai ta filmiga "Raevunud härg" ja parima kõrvalosatäitja Oscari noore Vito Corleone rolli eest filmis "Ristiisa 2". Ta on olnud nomineeritud kuuele Oscarile. 

De Niro sündis kunstnike perekonnas. Isa Robert De Niro vanem oli itaalia-iiri päritolu abstraktne ekspressionistlik maalikunstnik ja skulptor, ema Virginia Holton Admiral oli inglise-saksa-prantsuse-hollandi päritolu maalikunstnik ja luuletaja. Vanemad lahutasid abielu, kui Robert oli kolmeaastane. Robert kasvas koos emaga New Yorgis Manhattanil Little Italy linnaosas, aga ka isa elas kõigest jalutuskäigu kaugusel ja Robert käis tal sageli külas.

De Niro lõpetas riikliku põhikooli ja õppis mõnda aega kahes humanitaarkallakuga erakeskkoolis, aga neid ta ei lõpetanud. 16-aastaselt lahkus ta koolist, et hakata näitlejaks. Näitlemist õppis ta Stella Adleri konservatooriumis ja Lee Strasbergi näitestuudios.

Filmikarjäär

De Niro tegi oma esimesed osatäitmised Brian De Palma väikese eelarvega filmides. De Palma tutvustas De Nirot Martin Scorsesele ning Scorsese filmiga "Agulitänavad" tuli ka tunnustus. De Niro on mänginud veel seitsmes Scorsese filmis: "Taksojuht", "New York, New York", "Raevunud härg", "Komöödiakuningas", "Omad poisid", "Hirmu neem" ja "Kasiino". Nendes mängis De Niro peamiselt võluvat, emotsionaalselt ebastabiilset, psühhopaatiliste kalduvustega tegelast.

1980. aastate keskel hakkas De Niro mängima ka komöödiates. Neist tuntuimad on "Saba liputab koera", "Ka gängster on inimene" ja "Kohtumine äiaga". Suurima honorari, 20 miljonit dollarit, teenis ta osatäitmisega filmis "Gängster on ikka veel inimene".

1989. aastal asutas De Niro koos Jane Rosenthaliga produktsioonifirma, mis sai ta kodukoha järgi nimeks TriBeCa Productions. 2002. aastal sai temast üks Tribeca filmifestivali algatajaid.

Filmi "Ristiisa 2" tarvis õppis ta neli kuud Sitsiilia murrakut ja kasutas seda filmis peaaegu läbivalt. Filmi "New York, New York" jaoks õppis ta saksofoni mängima. "Raevunud härja" tarvis õppis ta poksima ja võttis ligi 30 kg kaalus juurde. Filmi "Taksojuht" rolliks valmistudes töötas ta ka päriselt taksojuhina.

1998. aastal süüdistati teda Pariisis prostitutsiooni levitamises. Ta eitas kõiki süüdistusi ja lubas enam mitte iial Prantsusmaale oma jalga tõsta.

Sageli on teda võrreldud Al Pacinoga. Nad on koos mänginud kahes filmis: "Ristiisa 2" ja "Pinge". Filmis "Pinge" ("Heat") on ka stseen, kus mõlemad istuvad laua ääres ja räägivad juttu.

 Filmograafia 
 Aasta  Algupärane pealkiri  Pealkiri  Märkused 1965  "Trois chambres à Manhattan"   nimi puudub tiitritest 1968  "Greetings"  "Tervitused"   1969  "The Wedding Party"   tegelikult valmis 1963 "Sam's Song"   1970  "Bloody Mama"   "Hi, Mom!"   1971  "Jennifer on My Mind"   "Born to Win"  "Sündinud võitjaks"  "The Gang That Couldn't Shoot Straight"  "Kamp, kes ei osanud täpselt lasta"   1973  "Bang the Drum Slowly"   "Mean Streets"  "Agulitänavad"   1974  "The Godfather: Part II"  "Ristiisa 2"  meeskõrvalosa Oscar 1976  "Taxi Driver"  "Taksojuht"  Oscari nominatsioon "Novecento"  "1900"   "The Last Tycoon"   1977  "New York, New York"  "New York, New York"  1978  "The Deer Hunter"  "Hirvekütt"  Oscari nominatsioon 1980  "Raging Bull"  "Raevunud härg"  meespeaosa Oscar 1981  "True Confessions"    1983  "The King of Comedy"  "Komöödiakuningas"  1984  "Once Upon a Time in America"  "Ükskord Ameerikas"  "Falling in Love"   1985  "Brazil"  "Brazil"  1986  "The Mission"  "Jesuiitide missioon"  1987  "Angel Heart"  "Ingli süda"  "The Untouchables"  "Äraostmatud"  1988  "Midnight Run"  "Kesköine põgenemine"  1989  "Jacknife"   "We're No Angels"  "Me pole inglid"  1990  "Stanley & Iris"  "Stanley ja Iris"  "Goodfellas"  "Omad poisid"  "Awakenings"  "Ärkamised"  Oscari nominatsioon 1991  "Guilty by Suspicion"   "Backdraft"  "Tulemöll"  "Cape Fear"  "Hirmu neem"  Oscari nominatsioon 1992  "Mistress"  "Armuke"  "Night and the City"  "Suurlinna öö"  1993  "Mad Dog and Glory"  "Mad Dog ja Glory"  "This Boy's Life"  "Ühe poisi elu"  "A Bronx Tale"  "Bronxi lugu"  lavastajadebüüt  1994  "Mary Shelley's Frankenstein"  "Mary Shelley Frankenstein"  1995  "Les Cent et une nuits de Simon Cinéma"  "Sada üks ööd"  "Casino"  "Kasiino"  "Heat"  "Pinge"  1996  "The Fan"  "Fänn"  "Sleepers"  "Noored kuked"  "Marvin's Room"  "Marvini tuba"  1997  "Cop Land"  "Võmmipesa"  "Wag the Dog"  "Saba liputab koera"  "Jackie Brown"  "Jackie Brown"  1998  "Great Expectations"  "Suured lootused"  "Ronin"  "Ronin"  1999  "Analyze This"  "Ka gängster on inimene"   "Flawless"  "Veatu"  2000  "The Adventures of Rocky & Bullwinkle"  "Rocky ja Bullwinkle'i seiklused"  "Men of Honor"  "Aumehed" "Meet the Parents"  "Kohtumine äiaga"  2001  "15 Minutes"  "15 minutit"  "The Score"  "Skoor – kavalam jääb peale"  ka lavastaja (tiitrites mainimata) 2002  "Showtime"  "Showtime – politseikroonika kangelased"  "City by the Sea"  "Linn mere ääres" (ka "LaMarca viimane juurdlus")   "Analyze That"  "Gängster on ikka veel inimene"  2004  "Godsend"  "Godsend – taevalik eksitus"  2005  "The Bridge of San Luis Rey"  "San Luis Rey sild"  "Meet The Focker'"  "Kohtumine Fockeritega"   "Shark Tale"  "Haikala lugu"  "Hide and Seek"  "Peitusemäng"  2006  "Arthur et les Minimoys"  "Arthur ja nähtamatud" (ka "Artur ja minimoid")  hääl ingliskeelses versioonis "The Good Shepherd"  "Hea karjane"  ka lavastaja 2007  "Stardust"  "Tähetolm"  2008  "What Just Happened"     "Righteous Kill"  "Õigustatud tapmine"   2009  "Everybody's Fine"    2010  "Machete"  "Machete"  "Stone"  "Stone"  "Little Fockers"  "Kohtumine väikeste Fockeritega"  2011  "Limitless"  "Kõrvalnähud"  "Killer Elite"  "Eliitkillerid"  "Lombardi"    "New Year's Eve"  "Vana-aastaõhtu"  2012  "Silver Linings Playbook"  "Õnneteraapia"   2013  "The Big Wedding"  "Suured pulmad"  2013  "Last Vegas"  "Viimane Vegas"2016"Dirty Grandpa""Ropp vanaisa" 2019  The Irishman   Joker   2023  "Killers of the Flower Moon"  "Killers of the Flower Moon"

 Tunnustus 
 Parima meespeaosatäitja Oscar
 1981. aastal rolli eest filmis "Raevunud härg"

 Parima meeskõrvalosatäitja Oscar
 1975. aastal rolli eest filmis "Ristiisa 2" 

 Parima meespeaosatäitja Kuldgloobus
 1981. aastal rolli eest filmis "Raevunud härg"

 Los Angelese filmikriitikute parima meesnäitleja auhind
 1976. aastal rolli eest filmis "Taksojuht"
 1980. aastal rolli eest filmis "Raevunud härg"

 Elutöö Kuldlõvi (1993)

 Cecil B. DeMille'i nimeline elutööauhind (2011)

 Välislingid 




Kategooria:Ameerika Ühendriikide filminäitlejad
Kategooria:Ameerika Ühendriikide filmilavastajad
Kategooria:Auleegioni rüütlid
Kategooria:Sündinud 1943